סמל החברה בין השנים 2004–2016
איירבוס A320 של החברה בשמה הישן
איירבוס A340-300 של החברה בשמה הישן
**LATAM צ'ילה** (הפועלת גם תחת השם: **LATAM איירליינס**) לשעבר: **LAN איירליינס** (באנגלית: **LATAM Airlines**), היא חברת התעופה הלאומית של צ'ילה ובסיסה הראשי נמצא בנמל התעופה של עיר הבירה סנטיאגו דה צ'ילה. החברה מפעילה טיסות למעל 50 יעדים בדרום אמריקה, צפון אמריקה, אוקיאניה, ואירופה. החברה הקימה יחד עם חברת LATAM ברזיל את קבוצת LATAM.

תולדות החברה
------------

החברה נוסדה במרץ 1929 על ידי מפקד חיל האוויר הצ'יליני. בשנת 1932 אימצה החברה את השם "LAN צ'ילה". בשנת 1989 הופרטה החברה.
ב־2 ביולי 1999, LAN מקימה את החברת בת הראשונה: LAN פרו לטיסות פנימיות בפרו. ב־15 בנובמבר באותה שנה, LAN פרו החלה להפעיל טיסות בינלאומיות משדה התעופה הבינלאומי בלימה. בשנת 2000, LAN איירליינס נעשית באופן רשמי חברה בברית חברות התעופה Oneworld. ב־14 בדצמבר 2011 הושלם מיזוג החברה עם חברת TAM איירליינס הברזילאית. החברה החדשה נקראת LATAM Airlines Group, אך שתי החברות ימשיכו לתפקד בנפרד.

צי המטוסים
----------

צי המטוסים של החברה, נכון ליולי 2018:

| כלי טיס | בצי | בהזמנה | נוסעים | הערות |
| --- | --- | --- | --- | --- |
|  C |  Y | סה"כ |
| איירבוס A319-100 | 17 | — | — | 144 | 144 |  |
| איירבוס A320-200 | 51 | — | — | 168 | 168 |  |
| 174 | 174 |
| איירבוס A320neo | 4 | 8 | — | 174 | 174 |  |
| איירבוס A321-200 | 18 | — | — | 220 | 220 |  |
| איירבוס A321neo | — | 5 | לא נקבע | תחילת קבלת ההזמנה באוקטובר 2018. |
| בואינג 767-300ER | 19 | — | 30 | 191 | 221 |  |
| בואינג 777-200ER | 2 | — | לא ידוע |  |
| בואינג 787-8 | 10 | — | 30 | 217 | 247 | 2 מטוסים מקורקעים |
| בואינג 787-9 | 14 | 8 | 30 | 274 | 304 | מטוס אחד מקורקע |
| סה"כ | 121 | 22 |  |

פעילות החברה בישראל
-------------------

בחודש נובמבר 2017 הודיעה החברה על פתיחת קו תעופה ישיר, ראשון ליבשת דרום אמריקה. הקו פעל בטיסה שיוצאת מסנטיאגו, צ'ילה - וביצע עצירה בסאו פאולו, ברזיל - ומשם המשיך בטיסה ישירה לתל אביב שבישראל.הטיסות פעלו שלוש פעמים בשבוע החל מ-13 בדצמבר 2018 ועד שנת 2020, אז בוטלו עקב מגפת הקורונה. הטיסות בוצעו במטוסי הבואינג 787-8 של החברה.

בשנת 2022 הודיעה החברה באופן סופי שאין בכוונתה לחזור לטוס לישראל.

חברות בת
--------

### LATAM ארגנטינה ארגנטינהארגנטינה

"LATAM ארגנטינה" היא חברת הבת הארגנטינאית של LATAM איירליינס. מרכזה של החברה נמצא בעיר הבירה בואנוס איירס. החברה מפעילה טיסות סדירות פנימיות בארגנטינה וכן טיסות בינלאומיות ליעדים בדרום אמריקה, צפון אמריקה, ובקיץ 2009 החברה תתחיל להפעיל טיסות גם למדריד. ברשות החברה 12 מטוסים - 10 מדגם איירבוס A320, ו־2 מדגם בואינג 767-300ER.

### LATAM אקוודור אקוודוראקוודור

"LATAM אקוודור" היא חברת הבת האקוודורית של LATAM איירליינס. מרכזה של החברה נמצא בעיר גואיאקיל. החברה מפעילה טיסות סדירות לבירות דרום אמריקה, מיאמי וניו יורק בארצות הברית, וכן למדריד, ספרד. ברשות החברה 3 מטוסים מדגם איירבוס A318 וכן 2 מטוסים מדגם בואינג 767-300ER.

### LATAM פרו פרופרו

"LATAM פרו" היא חברת הבת הפרואנית של LATAM איירליינס. מרכזה של החברה נמצא בעיר הבירה לימה. החברה מפעילה טיסות סדירות פנימיות, לערי דרום אמריקה, צפון אמריקה וכן למדריד, ספרד. לחברה ישנם 2 מטוסים מדגם איירבוס A319, אך היא מפעילה את טיסותיה גם עם מטוסיה של חברת האם LATAM איירליינס.

### LATAM אקספרס צ'ילהצ'ילה

"LATAM אקספרס" היא חברת בת צ'ילנית של LATAM איירליינס, המפעילה טיסות פנימיות בצ'ילה, וכן טיסות לארגנטינה ולברזיל. מרכזה של החברה נמצא בעיר הבירה סנטיאגו דה צ'ילה, ברשות החברה 40 מטוסים מתוצרת איירבוס.

קישורים חיצוניים
----------------

ויקישיתוף מדיה וקבצים בנושא **LAN איירליינס** בוויקישיתוף
* אתר האינטרנט הרשמי של LATAM צ'ילה
* LATAM צ'ילה, ברשת החברתית אינסטגרם

  מדיה וקבצים בנושא LAN איירליינס באתר Airliners.net

הערות שוליים
------------

1. ↑  "LATAM Chile fleet".
2. ↑  אתר למנויים בלבד רינה רוזנברג קנדל, בשורה לתרמילאים: קו תעופה חדש יטוס 3 פעמים בשבוע מנתב"ג לצ'ילה ולברזיל, באתר TheMarker‏, 1 בינואר 2018
3. ↑  "מדצמבר - טיסות ישירות של LATAM לסאו פאולו | IAS". *IAS*. 2018-07-09. נבדק ב-2018-07-09.

| קבוצת LATAM איירליינס |
| --- |
| 

|  |
| --- |
| LATAM אקוודור • LATAM אקספרס • LATAM ארגנטינה • LATAM ברזיל • LATAM פרגוואי • LATAM פרו • LATAM צ'ילה • LATAM קולומביה |

 |

| Oneworld |
| --- |
| מייסדות | אמריקן איירליינס • בריטיש איירווייז • קוואנטס • קת'אי פסיפיק |  |
| חברות | פינאייר • איבריה • LATAM צ'ילה • ג'פאן איירליינס • רויאל ג'ורדניאן • S7 איירליינס • מלזיה איירליינס • LATAM ברזיל • סרילנקן איירליינס • קטר איירווייז • LATAM אקוודור • LATAM אקספרס • LATAM ארגנטינה • LATAM פרגוואי • LATAM פרו • LATAM קולומביה • אייר נוסטרום • BA סיטיפלייר • קת'אי דראגון • קומאייר • גלובוס איירליינס • איבריה אקספרס • J אייר • JAL אקספרס • ג'פאן טרנסאושן אייר • ג'טקונקט • ניקי • OpenSkies • קוואנטס לינק • סאן אייר • נורדי רז'יונל איירליינס • אלסקה איירליינס |
| חברות עבר | אייר ברלין • אייר לינגוס • מאלב • מקסיקנה • קנדיאן איירליינס • US Airways |